નાટોનો ઉદ્દેશ લશ્કરી તાકાત ઊભી કરવાનો હતો એટલે નાટો આજે પણ દુનિયાનું સૌથી મોટું લશ્કરી સંગઠન છે. નાટોના કુલ સભ્ય દેશો ૨૯ છે અને બધા એકબીજાને લશ્કરી મદદ કરવા બંધાયેલા છે. નાટો સ્થપાયું એ પહેલાં રશિયા-અમેરિકા વચ્ચે કોલ્ડ વોર શ થઈ ચૂકી હતી તેથી નાટોની લશ્કરી તાકાતનો ઉપયોગ રશિયાને ડરાવવા માટે થયો. અમેરિકા જોરાવર હતું તેથી અમેરિકાની લગભગ એકહથ્થુ કહી શકાય એવી સત્તા નાટો પર ચાલી અને ચાલે છે. અમેરિકા જ્યાં જ્યાં હુમલા કરે ત્યાં નાટોનું લશ્કર જાય એવી પરંપરા જ પડી ગઈ. ઈરાક, અફઘાનિસ્તાન, લિબિયા વગેરે દેશોમાં નાટોનું લશ્કર જ લડેલું.